กฎกระทรวงฉบับที่ ๑ (พ.ศ.๒๕๒๒)ออกตามความในพระราชบัญญัติระเบียบข้าราชการฝ่ายอัยการพ.ศ. ๒๕๒๑[๑] อาศัยอำนาจตามความในมาตรา ๑๔ และมาตรา ๑๖ แห่งพระราชบัญญัติระเบียบข้าราชการฝ่ายอัยการพ.ศ. ๒๕๒๑ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ เมื่อรัฐมนตรีว่าการกระทรวงมหาดไทยได้สั่งให้มีการเลือกกรรมการอัยการผู้ทรงคุณวุฒิให้อธิบดีกรมอัยการเป็นผู้ดำเนินการข้อ ๒ ให้อธิบดีกรมอัยการจัดทำบัญชีรายชื่อบุคคลผู้มีสิทธิรับเลือกเป็นกรรมการอัยการผู้ทรงคุณวุฒิโดยแยกออกเป็น ๒ ประเภท คือ เป็นประเภทข้าราชการอัยการซึ่งได้รับเงินเดือนตั้งแต่ชั้น๔ ขึ้นไป และต้องมิได้เป็นกรรมการอัยการโดยตำแหน่งอยู่แล้ว กับประเภทผู้รับบำนาญตามกฎหมายว่าด้วยบำเหน็จบำนาญข้าราชการซึ่งเคยรับราชการเป็นข้าราชการอัยการมาแล้ว และต้องไม่เป็นข้าราชการการเมือง สมาชิกรัฐสภาซึ่งมาจากการเลือกตั้งกรรมการพรรคการเมือง เจ้าหน้าที่ในพรรคการเมือง หรือทนายความ ไปยังข้าราชการอัยการที่ได้รับเงินเดือนตั้งแต่ชั้น๒ ขึ้นไป ผู้มีสิทธิเลือกทุกคน พร้อมด้วยบัตรเลือกกรรมการอัยการผู้ทรงคุณวุฒิ และกำหนดวันสุดท้ายที่จะส่งบัตรเลือกให้ถึงกรมอัยการไว้ด้วยในกรณีเลือกซ่อม ให้อธิบดีกรมอัยการแจ้งประเภทและจำนวนตำแหน่งที่ว่างไปด้วยข้อ ๓[๒] บัตรเลือกกรรมการอัยการผู้ทรงคุณวุฒิให้เป็นไปตามแบบท้ายกฎกระทรวงนี้ บัตรทุกบัตรต้องมีลายมือชื่อของอธิบดีกรมอัยการและกรรมการควบคุมการส่งบัตรจำนวนสามคนกำกับเป็นหลักฐานการส่งบัตรเลือกกรรมการอัยการผู้ทรงคุณวุฒิ ให้ส่งทางไปรษณีย์ลงทะเบียนไปยังผู้มีสิทธิเลือกก่อนถึงกำหนดวันสุดท้ายที่จะส่งบัตรเลือกตามข้อ ๒ ไม่น้อยกว่าสิบห้าวันข้อ ๔[๓] การเลือกกรรมการอัยการผู้ทรงคุณวุฒิให้ข้าราชการอัยการผู้มีสิทธิเลือก กรอกรายชื่อผู้ซึ่งตนเลือกด้วยลายมือของตนเองลงในบัตรเลือกกรรมการอัยการผู้ทรงคุณวุฒิโดยไม่ต้องลงลายมือชื่อและตำแหน่งของตนแล้วใส่ซองปิดผนึกส่งไปยังอธิบดีกรมอัยการ ถ้าจะส่งทางไปรษณีย์ ให้ส่งโดยลงทะเบียนข้อ ๕[๔] ให้อธิบดีกรมอัยการตั้งข้าราชการไม่น้อยกว่าสามคนเป็นกรรมการควบคุมการส่งบัตรเลือกกรรมการอัยการผู้ทรงคุณวุฒิและตั้งข้าราชการอัยการผู้อื่นอีกไม่น้อยกว่าสามคนเป็นกรรมการตรวจนับคะแนนการเลือกกรรมการอัยการผู้ทรงคุณวุฒิให้กรรมการควบคุมการส่งบัตรเลือกกรรมการอัยการผู้ทรงคุณวุฒิตรวจสอบบัตรเลือกกรรมการอัยการผู้ทรงคุณวุฒิให้ถูกต้องตามที่กำหนดในข้อ๓ ก่อนที่จะจัดส่งไปยังผู้มีสิทธิเลือกให้กรรมการตรวจนับคะแนนเป็นผู้เปิดซองบรรจุบัตรเลือก ทำการตรวจบัตรเลือกและนับคะแนนโดยเปิดเผยแล้วรายงานผลไปยังอธิบดีกรมอัยการภายในเวลาที่อธิบดีกรมอัยการกำหนดในการปฏิบัติหน้าที่ของกรรมการตรวจนับคะแนน ต้องมีกรรมการอยู่พร้อมกันไม่น้อยกว่าสามคนข้อ ๖[๕] บัตรเลือกกรรมการอัยการผู้ทรงคุณวุฒิต่อไปนี้ให้ถือเป็นบัตรเสีย(๑) บัตรที่มิใช่บัตรที่อธิบดีกรมอัยการส่งไป หรือไม่มีลายมือชื่อของอธิบดีกรมอัยการและไม่มีลายมือชื่อของกรรมการควบคุมการส่งบัตรจำนวนสามคนกำกับเป็นหลักฐาน(๒) บัตรที่ระบุชื่อผู้รับเลือกเกินประเภทละสามคน หรือเกินจำนวนตำแหน่งที่ว่างในกรณีเลือกซ่อม(๓) บัตรซึ่งผู้มีสิทธิเลือกมิได้กรอกชื่อผู้ที่ตนเลือกด้วยลายมือของตนเอง(๔) บัตรซึ่งผู้มีสิทธิเลือกลงลายมือชื่อ หรือตำแหน่งในบัตร(๕) บัตรที่ส่งถึงกรมอัยการพ้นกำหนดวันที่อธิบดีกรมอัยการกำหนดตามข้อ๒ข้อ ๗ ในกรณีที่บัตรเลือกกรรมการอัยการผู้ทรงคุณวุฒิเลอะเลือนหรือเขียนชื่อผู้รับเลือกไม่ถูกต้อง จนไม่สามารถทราบเจตนาอันแท้จริงของผู้เลือกได้หรือกรอกชื่อผู้รับเลือกที่เป็นข้าราชการอัยการซึ่งได้รับเงินเดือนตั้งแต่ชั้น ๔ ขึ้นไปในช่องสำหรับกรอกชื่อผู้รับเลือกที่เป็นผู้รับบำนาญตามกฎหมายว่าด้วยบำเหน็จบำนาญข้าราชการซึ่งเคยรับราชการเป็นข้าราชการอัยการมาแล้ว หรือกลับกัน ให้ถือว่าบัตรนั้นเสียเฉพาะส่วนที่กล่าวแล้วการที่จะถือว่าผู้รับเลือกคนใด เป็นข้าราชการอัยการ ซึ่งได้รับเงินเดือนตั้งแต่ชั้น๔ ขึ้นไป หรือเป็นผู้รับบำนาญตามกฎหมายว่าด้วยบำเหน็จบำนาญข้าราชการ ให้ถือตามความเป็นจริงในขณะเปิดซองบรรจุบัตรข้อ ๘ ในการเลือกกรรมการอัยการผู้ทรงคุณวุฒิเพื่อให้ดำรงตำแหน่งตามวาระนั้นข้าราชการอัยการซึ่งได้รับเงินเดือนตั้งแต่ชั้น ๔ ขึ้นไป สามคนที่ได้คะแนนสูงกว่าผู้อื่นและผู้รับบำนาญตามกฎหมายว่าด้วยบำเหน็จบำนาญข้าราชการ ซึ่งเคยรับราชการเป็นข้าราชการอัยการมาแล้วสามคนที่ได้คะแนนสูงกว่าผู้อื่นเป็นผู้ได้รับเลือกเป็นกรรมการอัยการผู้ทรงคุณวุฒิ ถ้าในประเภทใดมีผู้ได้คะแนนเท่ากันอยู่ในเกณฑ์ที่ได้รับเลือกเกินสามคนให้จับสลากระหว่างผู้ที่ได้คะแนนเท่ากัน อันทำให้มีจำนวนเกินไปนั้นว่าผู้ใดจะได้รับเลือกการจับสลาก ให้อธิบดีกรมอัยการเป็นผู้จับต่อหน้ากรรมการตรวจนับคะแนนไม่น้อยกว่าสามคนในการเลือกซ่อมกรรมการอัยการผู้ทรงคุณวุฒิ ให้นำความในวรรคหนึ่งและวรรคสองมาใช้บังคับโดยอนุโลมข้อ ๙ ให้อธิบดีกรมอัยการรายงานผลการเลือกกรรมการอัยการผู้ทรงคุณวุฒิต่อรัฐมนตรีว่าการกระทรวงมหาดไทยเพื่อประกาศชื่อผู้ได้รับเลือกในราชกิจจานุเบกษาให้ไว้ ณ วันที่ ๒๗ มิถุนายน พ.ศ. ๒๕๒๒พลเอก เล็ก แนวมาลีรัฐมนตรีว่าการกระทรวงมหาดไทย[เอกสารแนบท้าย]๑.[๖] แบบบัตรเลือกกรรมการอัยการผู้ทรงคุณวุฒิ(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากพระราชบัญญัติระเบียบข้าราชการฝ่ายอัยการพ.ศ. ๒๕๒๑ มาตรา ๑๖ บัญญัติว่า วิธีการเลือกกรรมการอัยการผู้ทรงคุณวุฒิ ให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้ กฎกระทรวง ฉบับที่ ๔ (พ.ศ. ๒๕๒๔) ออกตามความในพระราชบัญญัติระเบียบข้าราชการฝ่ายอัยการพ.ศ. ๒๕๒๑[๗]หมายเหตุ :- เหตุผลในการประกาศใช้กฎกระทรวงฉบับนี้ คือ เพื่อให้การเลือกกรรมการอัยการผู้ทรงคุณวุฒิเป็นไปโดยเหมาะสมยิ่งขึ้นโดยปรับปรุงวิธีการเลือกให้ผู้เลือกสามารถใช้ดุลพินิจของตนได้อย่างอิสระ จึงจำเป็นต้องออกกฎกระทรวงนี้ศรินรัตน์/จัดทำ๒๗ ตุลาคม ๒๕๖๓อรญา/ตรวจ๑๙ มกราคม ๒๕๖๔[๑]ราชกิจจานุเบกษา เล่ม ๙๖/ตอนที่ ๑๐๖/หน้า ๒๑๗/๓ กรกฎาคม๒๕๒๒[๒] ข้อ๓ แก้ไขเพิ่มเติมโดยกฎกระทรวง ฉบับที่๔ (พ.ศ. ๒๕๒๔) ออกตามความในพระราชบัญญัติระเบียบข้าราชการฝ่ายอัยการ พ.ศ. ๒๕๒๑[๓] ข้อ๔ แก้ไขเพิ่มเติมโดยกฎกระทรวง ฉบับที่๔ (พ.ศ. ๒๕๒๔) ออกตามความในพระราชบัญญัติระเบียบข้าราชการฝ่ายอัยการ พ.ศ. ๒๕๒๑[๔] ข้อ๕ แก้ไขเพิ่มเติมโดยกฎกระทรวง ฉบับที่๔ (พ.ศ. ๒๕๒๔) ออกตามความในพระราชบัญญัติระเบียบข้าราชการฝ่ายอัยการ พ.ศ. ๒๕๒๑[๕] ข้อ๖ แก้ไขเพิ่มเติมโดยกฎกระทรวง ฉบับที่๔ (พ.ศ. ๒๕๒๔) ออกตามความในพระราชบัญญัติระเบียบข้าราชการฝ่ายอัยการ พ.ศ. ๒๕๒๑[๖] แบบบัตรเลือกกรรมการอัยการผู้ทรงคุณวุฒิแก้ไขเพิ่มเติมโดยกฎกระทรวงฉบับที่ ๔ (พ.ศ. ๒๕๒๔) ออกตามความในพระราชบัญญัติระเบียบข้าราชการฝ่ายอัยการ พ.ศ.๒๕๒๑[๗]ราชกิจจานุเบกษา เล่ม ๙๘/ตอนที่ ๙๕/ฉบับพิเศษ หน้า ๔/๑๕มิถุนายน ๒๕๒๔